# বেলে মোনাপ্পা হেগড়ে
সংক্ষিপ্ত ইউআরএল

| বি এম হেগড়ে |
| --- |
| ২০০৫ সালে হেগড়ে |
| জন্ম | ১৮ আগস্ট ১৯৩৮ উড়ুপি, কর্ণাটক, ভারত |
| শিক্ষা | * কিং জর্জ মেডিকেল কলেজ
* স্ট্যানলি মেডিকেল কলেজ
 |
| **মেডিকেল কর্মজীবন** |
| পেশা | * কার্ডিওলজিস্ট
* মেডিসিনের অধ্যাপক
* লেখক
 |
| প্রতিষ্ঠান | * মনিপাল একাডেমি অফ হায়ার এডুকেশন
* কস্তুরবা মেডিকেল কলেজ
* ভারতীয় বিদ্যা ভবন,ম্যাঙ্গালোর শাখা
 |
| উল্লেখযোগ্য পুরস্কার | * ২০২১ পদ্মবিভূষণ
* ২০১০ পদ্মভূষণ
* ১৯৯৯ বিশিষ্ট শিক্ষকদের জন্য ড. বিসি রায় পুরস্কার
* ১৯৯৭ রাজজ্যোৎসব পুরস্কার
 |
|  |

অন্ধ্রপ্রদেশের মুখ্যমন্ত্রী কিরণ কুমার রেড্ডি বি এম হেগড়েকে সম্মানসূচক ডক্টরেট প্রদান করছেন
**বেলে মোনাপ্পা হেগড়ে** (জন্ম ১৮ আগস্ট ১৯৩৮) একজন হৃদরোগ বিশেষজ্ঞ, মেডিসিনের অধ্যাপক এবং লেখক। তিনি হোমিওপ্যাথি এবং কোয়ান্টাম নিরাময় সমর্থন করেছেন। কোয়ান্টাম নিরাময়ে রোগের মূল কারণকে মানসিক আখ্যায়িত করে মেডিটেশনের মাধ্যমে সকল রোগ ব্যাধি উপশমের পদ্ধতি ব্যাখ্যা করা হয়।

## প্রাথমিক জীবন এবং শিক্ষা

বি এম হেগড়ে ১৯৩৮ সালের ১৮ আগস্ট ভারতের কর্ণাটকের উডুপির কাছে পাঙ্গালায় জন্মগ্রহণ করেন। ১৯৬০ সালে তিনি মাদ্রাজের স্ট্যানলি মেডিকেল কলেজ থেকে এমবিবিএস পরীক্ষায় উত্তীর্ণ হন। পরে লখনউ-এর কিং জর্জ মেডিকেল কলেজ থেকে এমডি ডিগ্রি লাভ করেন।

## কর্মজীবন

ম্যাঙ্গালোরের কস্তুরবা মেডিক্যাল কলেজে তার দীর্ঘ কর্মজীবন কাটে। এই কলেজে হেগড়ে বিভিন্ন পদে যেমন অধ্যাপক, অধ্যক্ষ এবং ডিনের দায়িত্ব পালন করেছেন। তিনি ১৯৯৯ সালে মণিপাল একাডেমি অফ হায়ার এডুকেশনের উপাচার্য নিযুক্ত হন। ২০০৩ সাল পর্যন্ত এই পদের দায়িত্বভার সামলেছেন। তিনি জাইডাস ওয়েলনেসের একজন স্বাধীন পরিচালক ছিলেন। তিনি বিহার স্টেট হেলথ সোসাইটির একটি বিশেষজ্ঞ কমিটির চেয়ারম্যান হিসেবেও কাজ করেছেন।

হেগড়ে ভারতীয় বিদ্যা ভবনের মাঙ্গলুরু শাখার চেয়ারম্যান। তিনি *জার্নাল অফ দ্য সায়েন্স অফ হিলিং আউটকামস* নামেএকটি মেডিকেল জার্নাল শুরু করেন। এই জার্নালটির প্রধান সম্পাদক হিসেবে তিনি কাজ করেন। ২০১৬ সাল পর্যন্ত হেগড়ে ন্যাশনাল একাডেমি অফ মেডিক্যাল সায়েন্সেসের একজন ফেলো সদস্য ছিলেন।

ভগবান মহাবীর পুরস্কারের বাছাই পর্বে তিনি একজন অন্যতম বিচারকের ভূমিকাও পালন করেন।

## অপবিজ্ঞান এবং বিতর্ক

হেগড়ে প্রস্তাব করেছেন যে *কোয়ান্টাম নিরাময়* অসুস্থ ব্যক্তিদের স্বাভাবিক অবস্থায় ফিরিয়ে আনতে পারে। এই ধারণাটি বৈজ্ঞানিক সম্প্রদায়ের মধ্যে ব্যাপকভাবে অপবিজ্ঞান বা ছদ্মবিজ্ঞানের মত হিসাবে বিবেচিত হয়।

২০১৯ সালে হেগড়েকে যখন মাদ্রাজের ইন্ডিয়ান ইনস্টিটিউট অফ টেকনোলজির ক্যাম্পাসে "সস অফ হ্যাপিনেস" এর উপর একটি বক্তৃতা দেওয়ার জন্য আমন্ত্রণ জানানো হয়েছিল, তখন গবেষক পণ্ডিতদের একটি দল তাকে "ছদ্মবিজ্ঞান এবং হাতুড়ে চিকিৎসা"-র প্রবক্তা বলে। হেগডে বলেছিলেন যে, এর থেকে বোঝা যায় যে "বিক্ষোভকারীরা বিজ্ঞান সম্পর্কে কতটা জানে।"

হেগড়ে বেশ কিছু প্রবন্ধও লিখেছেন। হোমিওপ্যাথির সমর্থনে বক্তৃতাও দিয়েছেন। তবে তার কিছু বক্তব্যের উপস্থাপনা বিশ্বব্যাপী অনেকেই অপবিজ্ঞান বা ছদ্মবিজ্ঞান হিসাবে বিবেচিত করে থাকেন। হেগড়ের যুক্তি হলো, যদি কেউ ভুলভাবে ভাবে যে হোমিওপ্যাথি একটি *প্লাসিবো* অর্থাৎ ছল-চিকিৎসা, তবুও এটি গুরুত্বপূর্ণ,তার কারণ বেশিরভাগ আধুনিক ওষুধ প্লাসিবোর চেয়েও খারাপ।

## বই এবং নিবন্ধ

হেগড়ে অনেক বই এবং নিবন্ধ প্রকাশ করেন।

* *উইসডম অফ দ্য হিউম্যান বডি*। গান্ধী সেন্টার অফ সায়েন্স অ্যান্ড হিউম্যান ভ্যালুস অফ ভারতীয় বিদ্যা ভবন। ২০০১। পৃ. ১৪৮।
* *হোয়াট ডক্টরস্ ডোন্ট গেট টু স্টাডি ইন মেডিকেল স্কুল*। আনশান। ২০০৬। পৃ. ২৭৫। আইএসবিএন ৯৭৮-১-৯০৪৭৯৮-৮৪-২।
* *হাইপারটেনসন: অ্যাসর্টেড টপিকস্*। ভারতীয় বিদ্যা ভবন। ১৯৯৫। পৃ. ১০৮।
* *দ্য হার্ট ম্যানুয়াল*। ইউবিএস পাবলিশার্স ডিস্ট্রিবিউটর। ২০০০। পৃ. ১৫৭।
* *ইউ ক্যান বি হেল্থদি*। ম্যাকমিলান পাবলিশার্স ইন্ডিয়া লিমিটেড। ২০০৪। পৃ. ২০৮। আইএসবিএন ৯৭৮-১-৪০৩৯-২২৩৩-৫।
* *হাউ টু মেনটেন গুড হেল্থ*। ইউবিএস পাবলিশার্স ডিস্ট্রিবিউটর প্রাইভেট লিমিটেড। আইএসবিএন ৯৭৮-৮১-৭৪৭৬-০৬৯-২।
* *মর্ডান মেডিসিন অ্যাণ্ড এনসিয়ান্ট ইন্ডিয়ান উইসডম*। মনিপাল একাডেমি অফ হায়ার এডুকেশন। ২০০০।
* *হোলিস্টিক লিভিং*। ভারতীয় বিদ্যা ভবন। পৃ. ১১৭। আইএসবিএন ৯৭৮-৮১-৭২৭৬-০২৪-৩।
* *আর্ট অফ পাবলিক স্পিকিং*। ভারতীয় বিদ্যা ভবন। আইএসবিএন ৯৭৮-৮১-৭২৭৬-০৫৪-০।

## সম্মাননা

* পদ্মভূষণ (২০১০)
* পদ্মবিভূষণ (২০২১)

## তথ্যসূত্র